ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΕΝΑΛΛΑΚΤΙΚΕΣ ΙΣΤΟΡΙΕΣ
Καλώς ήρθατε στο Πολυπιστήμιο,
την κορυφαία εφαρμογή Έρευνας Εναλλακτικής Ιστορίας στην Αμερική.
Το Πολυπιστήμιο σάς επιτρέπει να αλλάξετε οποιοδήποτε ιστορικό γεγονός
και να γίνετε μάρτυρες προσομοιώσεων για το πώς θα άλλαζε η Ιστορία.
Δείτε, π.χ., μία από τις πιο δημοφιλείς αιτήσεις.
Ο θάνατος του Αδόλφου Χίτλερ.
Τώρα, ας αλλάξουμε την ημερομηνία.
Έξι εναλλακτικές χρονικές ακολουθίες περιλαμβάνονται στην παρουσίαση.
Ελπίζουμε να διασκεδάσετε.
Σενάριο θανάτου νούμερο ένα.
Θάνατος σε καβγά στα σκαλιά της Σχολής Καλών Τεχνών.
Αποτέλεσμα: Συνεχίζεται ο Α' Παγκόσμιος Πόλεμος.
Η Δημοκρατία της Βαϊμάρης ξεκινά αργά.
Ο Β' Παγκόσμιος Πόλεμος καθυστερεί μέχρι το 1948.
Οι ΗΠΑ ρίχνουν ατομική βόμβα στο Βερολίνο το 1952.
Ο Νιλ Άρμστρονγκ, ο πρώτος άνθρωπος στο φεγγάρι, 1969.
Σενάριο θανάτου νούμερο δύο.
Θάνατος από ιππήλατη άμαξα γεμάτη μπράτβουρστ.
Αποτέλεσμα: Η Βιέννη περνά σκληρούς νόμους για ιππήλατα οχήματα,
προκαλώντας τη γρήγορη αποδοχή αυτοκινήτων.
Η Αυστρία γίνεται υπερδύναμη της βιομηχανίας αυτοκινήτων.
Ο Α' Παγκόσμιος Πόλεμος συνεχίζεται.
Η Γερμανία κι οι σύμμαχοί της νικούν χάρη στην τεχνολογική πρόοδο.
Η παγκόσμια κρίση της δεκαετίας του '30 αποτρέπεται.
Βίλι Μπραντ, ο πρώτος άνθρωπος στο φεγγάρι, 1958.
Σενάριο θανάτου νούμερο τρία.
Θάνατος από ασφυξία λόγω εγκλεισμού σε κομμάτι ζελέ.
Ο Χίτλερ είναι τυχαίο θύμα ενός όπλου που ρίχνει ζελέ
το οποίο αναπτύχθηκε από τη ρωσική αριστοκρατία.
Αποτέλεσμα: Το όπλο εγκλεισμού σε ζελέ χρησιμοποιείται για την εξολόθρευση εχθρών
του τσάρου Νικολάου του Β'.
Ο Α' Παγκόσμιος Πόλεμος ξεκινά με τη δολοφονία του αρχιδούκα Φερδινάνδου.
Ο Α' Παγκόσμιος Πόλεμος τελειώνει γρήγορα το 1915.
Η Ρωσία γίνεται μοναδική υπερδύναμη.
Βλάντιμιρ Πούτιν,
ο πρώτος πραγματικός άνθρωπος στο φεγγάρι, 1988.
Σενάριο θανάτου νούμερο τέσσερα.
Θάνατος από μαραθώνια συνουσία με τέσσερις Βιεννέζες ιερόδουλες.
Αποτέλεσμα: Οι ιερόδουλες συλλαμβάνονται,
για να αποκαλυφθεί ότι είναι λάγνες ταξιδιώτισσες
από μια πολύ σέξι παράλληλη διάσταση...
που διδάσκουν στους Βιεννέζους πολυδιάστατους τρόπους αστρο-απόλαυσης.
Τζανίν Λιντεμόλντερ, η πρώτη γυναίκα στο φεγγάρι, 1996.
Σενάριο θανάτου νούμερο πέντε.
Θάνατος από χτύπημα μετεωρίτη κατακέφαλα.
Ο μετεωρίτης ήταν προάγγελος ενός τεράστιου αστεροειδή
με κατεύθυνση προς τη Γη.
Προσκρούει λίγες ώρες αργότερα.
Αποτέλεσμα: Η ανθρωπότητα εξαφανίζεται μαζί με το 93% όλων των ειδών.
Μια κοινωνία αρουραίων ανέρχεται, εξελίσσεται, γίνεται τέλεια δημοκρατία.
Για να ανακαλύψει τον εθνικισμό και να αναπτύξει όπλα μαζικής καταστροφής.
Τα οποία λειτουργούν όπως έπρεπε, καταστρέφοντας τον κόσμο... ξανά.
Επιτρέποντας την ανέλιξη ενός ειρηνικού πολιτισμού καλαμαριών.
Γκλούγκσνεργκλουγκ.
Το πρώτο καλαμάρι στο φεγγάρι, 2.973.412.
Σενάριο θανάτου νούμερο έξι.
Χαίρε, Χίτλερ.
Θάνατος!
Ευρισκόμενος σε πυρά ανάμεσα σε χρονοταξιδιώτες αντι-Ναζί
που πήγαν να τον σκοτώσουν
και χρονοταξιδιώτες Ναζί που στάλθηκαν να αποτρέψουν τη δολοφονία του.
Τελικά, σώζεται από τον μελλοντικό εαυτό του.
Ο Χίτλερ ξεχνάει τον πρώτο κανόνα των ταξιδιών στον χρόνο:
Μην αγγίζεις ποτέ τον σωσία σου. Θάνατος από χωροχρονικό παράδοξο.
Αποτέλεσμα: Ο βρόχος αιτιότητας αφανίζει τον χρόνο και τον χώρο
και καταστρέφει όλη τη ζωή στο...
ΛΟΙΠΟΝ, ΤΑ ΚΑΤΑΦΕΡΕΣ. ΧΑΛΑΣΕΣ ΤΟΝ ΥΠΟΛΟΓΙΣΤΗ.
Συγγνώμη γι' αυτό. Ευχαριστώ που επιλέξατε το Πολυπιστήμιο.
Είναι η σειρά σας να γράψετε Ιστορία.
Ο ΛΙΝΚΟΛΝ ΠΥΡΟΒΟΛΕΙ ΠΡΩΤΟΣ